
ELŐZETES HATÁSVIZSGÁLAT
a jogalkotásról szóló 2010. évi CXXX. törvény 17. § (1) bekezdése alapján

A rendelet-tervezet címe: a „Szép környezet…. év” cím alapításáról
Társadalmi- gazdasági hatása: Öntevékenységre ösztönöz, szépül a város

Költségvetési hatása: Minimális költségvetési kiadást jelent az előkészítés és a díjazás. 

Környezeti, egészségi következményei: Szebb, egészségesebb környezetben élhetünk. 

Adminisztratív terheket befolyásoló hatása: Minimális plusz terhet jelent a hivatal és az albizottság számára.

Egyéb hatása: Nincs.

A rendelet megalkotásának szükségessége: Nincs jogszabályi kényszer. 
A rendelet megalkotása elmaradása esetén várható következmények: Nincs. 
A rendelet alkalmazásához szükséges feltételek:
· személyi:
biztosított
· szervezeti:
biztosított
· tárgyi:

biztosított
· pénzügyi:
biztosított
ÁLTALÁNOS INDOKOLÁS
a „Szép környezet ….. év” cím alapításáról szóló 11/2012. (IV. 02.) önkormányzati rendelet módosításához

Martfű Város Önkormányzatának Képviselő-testülete 2012-ben a „Szép környezet ….. év” cím alapításával elismerni kívánta azokat az ingatlantulajdonosokat, használókat, társasházi, lépcsőházi közösségeket, akik példaértékűen gondozzák, ápolják környezetüket, ezzel is szépítve városunkat.
A verseny célja, hogy egy olyan folyamatot indítson el, melynek során a díjazottak példáján mások is kedvek kapjanak környezetük szépítésére, gondozására. 

A tavalyi év során érkezett beérkezett pályázatok és jelölések alapján a Városfejlesztési, Környezetvédelmi és Turisztikai Albizottság feladata volt a helyszíni szemle, valamint a pontozási szempontok alapján az értékelés elvégzése. 

A Városfejlesztési, Környezetvédelmi és Turisztikai Albizottság a helyszíni szemlén tapasztaltak, valamint a pontozási szempontrendszer szerinti értékelés alkalmával több módosításra tett javaslatot az elismerés eredményesebb, könnyebb értékelésére. 
RÉSZLETES INDOKOLÁS

a „Szép környezet ….. év” cím alapításáról szóló 11/2012. (IV. 02.) önkormányzati rendelet módosításához

A 1. §-hoz
A rendelet-tervezet 1. §-a rendelkezik a cím adományozásának kötelezően teljesítendő feltételeiről, és utal a pályázatok rangsorolásának 1. számú mellékletben történő pontozásos szempontrendszerére.
Meghatározza, hogy a pályázók közül a legtöbb pontot elérők részére adományozható a cím, valamint szabályozza az azonos pontszám esetén történő eljárást. 
A 2. §-hoz

A rendelet-tervezet 2.§-a rendelkezik a cím adományozására vonatkozó döntés meghozatalának határidejéről, kihirdetéséről. Meghatározza, a cím átadására milyen alkalommal kerül sor. 

Az 3. §-hoz

A rendelet 1. számú mellékletében a pontozási szempontrendszerben történt módosítást tartalmazza. 
A 4. §-hoz

E szakasz tartalmazza a rendelet hatályba léptető és hatályon kívül helyező rendelkezéseket.
Martfű, 2013. február 1. 

